text: Fredag begynder soldater at hjælpe til ved grænsen
  29 september 2017 kl. 05.11
  Fredag indsætter forsvaret soldater ved grænsen i Sønderjylland. Soldaterne skal ikke kontrollere indrejsende ved grænsen, men får en mere tilbagetrukket rolle, hvor de skal hjælpe politiet med transportopgaver og bevogtning af tilbageholdte i grænseområdet.
  
  I alt 160 soldater skal aflaste betjente ved grænsen og i bevogtningen af jødiske institutioner. 
  De 160 soldater repræsenterer i alt 128 årsværk - altså 128 fuldtidsarbejdende politimænd i et år.
  Soldaterne har været en hurtig tur på skolebænken for at blive klar til at afløse kollegerne i politiet.
  Af en aktindsigt, som Ritzau har fået fra Rigspolitiet, fremgår det, at politiet i dag bruger et månedligt antal mandskabstimer på grænsekontrol og terrorbevogtning, der svarer til 456 årsværk.
  Soldaterne kommer ikke til at stå på selve grænsen og kontrollere indrejsende, men får en mere tilbagetrukket rolle, hvor de skal hjælpe politiet med transportopgaver og bevogtning af tilbageholdte i grænseområdet.
  
  